नई दिल्ली। सुप्रीम कोर्ट ने गौरक्षा के नाम पर हो रही हिंसा को रोकने के लिए लिए कोर्ट के आदेशों का पालन ना करने पर हरियाणा, राजस्थान और उत्तर प्रदेश की सरकारों को कड़ी फटकार लगाई है। सोमवार को अदालत ने कहा कि उसके आदेश के बावजूद इन सूबों की सरकारों ने गाय की रक्षा के नाम पर हो रही हिंसा को रोकने के लिए जरूरी कदम नहीं उठाए हैं। चीफ जस्टिस दीपक मिश्रा, जस्टिस ए एम खानविलकर और जस्टिस डी वाय चंद्रचूड की खंडपीठ ने तुषार गांधी की याचिका पर सुनवाई करते हुए तीनों सूबों की सरकार को लताड़ा है।